**LIETOŠANAS INSTRUKCIJA: INFORMĀCIJA ZĀĻU LIETOTĀJAM**

**Corneregel 5% acu gels**

*Dexpanthenolum*

**Uzmanīgi izlasiet visu instrukciju, jo tā satur Jums svarīgu informāciju.**

• Šīs zāles ir pieejamas bez receptes. Tomēr Jums jālieto **Corneregel 5%**

rūpīgi, lai no zāļu lietošanas iegūtu vislabākos rezultātus.

• Saglabājiet šo instrukciju! Iespējams, ka vēlāk to vajadzēs pārlasīt.

• Ja Jums nepieciešama papildus informācija vai padoms, vaicājiet farmaceitam.

• Ja Jūs veselības stāvoklis pasliktinās vai neuzlabojas , Jums jāsazinās ar savu ārstu.

• Ja Jūs novērojat kādas blakusparādības, kas šajā instrukcijā nav minētas vai kāda no minētajām blakusparādībām Jums izpaužas smagi, lūdzu izstāstiet to savam ārstam vai farmaceitam.

**Šajā instrukcijā varat uzzināt**:

1. Kas ir **Corneregel 5%** un kādam nolūkam to lieto

2. Pirms **Corneregel 5%** lietošanas

3. Kā lietot **Corneregel 5%**

4. Iespējamās blakusparādības

5. Kā uzglabāt **Corneregel 5%**

6. Sīkāka informācija

**1. KAS IR Corneregel 5%** **UN KĀDAM NOLŪKAM TO LIETO**

**Corneregel 5%** ir augsti viskozs acu gels. Gela sastāvā esošā aktīvā viela paātrina konjunktivas un radzenes atjaunošanos, sekmē bojātās acs virsmas atjaunošanos. Jūs varat lietot Corneregel®

50mg/g acu gels, ja Jums ir:

- radzenes reģenerācija;

- acs ādas un asaru plēvītes mucīna slāņa bojājumu sadzīšanas veicināšanai;

- radzenes erozijas;

- atbalstošai terapijai un pēc visu veidu keratītiem, tādiem kā herpes vīrusa radītu zarveida kreatītu; sausais keratokonjunktivīts;

- ķīmiski apdegumi,

- apdegumi;

- radzenes distrofiskas saslimšanas;

- radzenes bojājumu profilaksei un ārstēšanai, kontaktlēcu nēsātājiem.

Var lietot baktēriju, vīrusu vai sēnīšu izraisītu radzenes infekciju papildus terapijai. Norādījums:

Corneregel nav piemērots baktēriju, vīrusu vai sēnīšu izraisītu infekciju ārstēšanai, bet gan tikai kā

papildus līdzeklis specifisku radzenes saslimšanu ārstēšanai.

**2. PIRMS Corneregel 5%** **LIETOŠANAS Nelietojiet Corneregel 5%** **šādos gadījumos**

- ja Jums ir alerģija vai paaugstināta jutība pret aktīvo vielu vai kādu citu Corneregel 5% sastāvdaļu.

**Īpaša piesardzība, lietojot** Corneregel 5%, **nepieciešama šādos gadījumos**

- ja Jūs nēsājat kontaktlēcas, Jums jāievēro, ka nedrīkstat lietot Corneregel 5%, ja kontaktlēcas ir ieliktas, jo tās var nosmērēties, kā arī iespējama acu gela nesaderība ar lēcu materiālu.

**Citu zāļu lietošana**

Pastāstiet ārstam vai farmaceitam par visām zālēm, kuras lietojat vai pēdējā laikā esat lietojis, ieskaitot zāles, ko var iegādāties bez receptes.

Nav zināma mijiedarbība ar citām zālēm, tomēr lietojot kopā ar citiem acu pilieniem/acu ziedēm laika intervālam ar citu zāļu lietošanu jābūt vismaz 5 minūtes. **Corneregel 5%** jebkurā gadījumā jālieto pēdējais

**Grūtniecība un zīdīšanas periods**

Pirms jebkuru zāļu lietošanas konsultējieties ar ārstu vai farmaceitu.

Par lietošanas iespējamību grūtniecības un laktācijas periodā izlems ārstējošais ārsts, izvērtējot iespējamo **Corneregel 5%** labvēlīgā efekta un potenciālā riska attiecību.

**Transportlīdzekļu vadīšana un mehānismu apkalpošana**

Pat ja zāles lietojat kā norādīts, tās var ietekmēt redzi, tādēļ jāievēro piesardzība piedaloties ceļu satiksmē, apkalpojot mehānismus un strādājot paaugstinātas bīstamības apstākļos.

**3. KĀ LIETOT Corneregel 5%**

Vienmēr lietojiet **Corneregel 5%** tieši tā, kā ārsts Jums stāstījis. Neskaidrību gadījumā vaicājiet ārstam vai farmaceitam. Ieteicamā deva ir atkarībā no bojājumu smaguma un intensitātes pakāpes. Gelu lietot pa vienam pilienam 4 reizes dienā, kā arī pirms gulētiešanas, iepilinot konjunktīvas maisiņā.

Lietošanas laiks nav ierobežots. Zāles var lietot līdz izzūd slimības simptomi. Pilināšanas instrukcija

Noliekt uz leju tūbiņas galu. Ar rādītājpirkstu pavilkt uz leju acs apakšējo plakstiņu. Ar otru roku turēt tūbiņu vertikāli virs acs (nepieskaroties acij) un iepilināt vienu pilienu uz acs apvalka tās iekšējā kaktiņā. Mēģiniet aci turēt atvērtu un nedaudz pakustināt, lai šķidrums sadalītos vienmērīgi. Norādījums

Iepakojumā papildus ir pievienots jauns aizsargvāciņš, lai Jums būtu iespējams tūbiņu novietot vertikāli. Tādēļ Corneregel lietošana vienmēr ir droša un ērta.

**Ja esat lietojis Corneregel 5%** **vairāk nekā noteikts**

Nav zināma nekāda iedarbība, ja tiek pārdozēts Corneregel. Terapeitiskais efekts nepavājinās vai nepastiprinās.

**Ja esat aizmirsis lietot Corneregel 5%**

Nelietojiet dubultu devu, lai aizvietotu aizmirsto devu.

Nākošajā reizē nelietojiet dubultu devu, bet atsākat lietošanu cik drīz vien iespējams, turpmāk zāles lietojot ierastajā ritmā un devās, vai arī kā Jums norādījis ārsts.

**Ja Jūs pārtraucat lietot Corneregel 5%**

Ja Jums ir kādi jautājumi par šī produkta lietošanu, jautājiet savam ārstam vai farmaceitam.

**4. IESPĒJAMĀS BLAKUSPARĀDĪBAS**

Tāpat kā citas zāles, Corneregel 5% var izraisīt blakusparādības, kaut arī ne visiem tās izpaužas. Atsevišķos gadījumos iespējamas paaugstinātas jutības reakcijas.

Ja novērojat jebkādas blakusparādības, kas šajā instrukcijā nav minētas vai kāda no minētajām blakusparādībām Jums izpaužas smagi, lūdzam par tām izstāstīt ārstam vai farmaceitam.

**5. KĀ UZGLABĀT Corneregel 5%**

Uzglabāt temperatūrā, kas nepārsniedz 25°C.

Nelietot zāles, kas atvērtā veidā uzglabātas ilgāk par 6 nedēļām. Uzglabāt bērniem nepieejamā un neredzamā vietā.

Nelietot **Corneregel 5%** pēc derīguma termiņa beigām.

Nelietojiet **Corneregel 5%**, ja pamanāt redzamas izmaiņas vizuālajā aprakstā.

**6. SĪKĀKA INFORMĀCIJA**

**Ko Corneregel 5% acu gels satur**

Aktīvā viela: 1 g acu gela satur 50 mg dekspantenola *(Dexpanthenolum).*

Citas sastāvdaļas ir: cetrimīds, karbomērs, dinātrija edetāts, ūdens injekcijām.

*Lūdzu, ievērojiet! Cienījamais pacient,*

Jūsu acu ārsts ir konstatējis Jums acs sausumu. Šāds slimības simptoms ir viens no biežāk sastopamajiem, kas ir katram piektajam pacientam, kurš apmeklējis acu ārstu. Tam var būt dažādi iemesli: piemēram, samazināta asaru veidošanās gados veciem cilvēkiem, darbs telpās ar gaisa kondicionētāju, ekrāna aizsarga trūkums, hormonu pārmaiņas klimaktērija laikā. Sausas acs veidošanos ietekmē arī nelabvēlīgi apkārtējās vides un klimatiskie apstākļi.

Kas ir sausa acs?

Vienas dienas laikā Jūs mirkšķināt acis vidēji 14 000 reizes. Ar katru plakstiņu aizvēršanu pār aci tiek pārvilkta īpaši plāna asaru plēvīte. Tā uztur acs virsmu gludu, tīru un aizsargā aci no kaitīgām vielām. Ja asaru plēvītes veidošanās ir traucēta vai asaru ir par maz, tad var palikt sausi radzene un acs apvalks, un attīstīties tādi simptomi kā dedzināšana, sausums, graušanas sajūta, spiediena sajūta un paaugstināta jutība pret gaismu.

Kas jums jādara?

Lai atvieglotu simptomus, acu ārsts ordinējis Jums mākslīgo asaru aizvietotāju. Papildus šo zāļu lietošanas norādījumiem, Jums jāievēro arī zemāk uzskaitītie:

• vairākas reizes dienā kārtīgi jāvēdina telpas;

• jāizdzer pietiekami daudz šķidruma (vismaz 2 litri dienā);

• bieži jāuzturas svaigā gaisā;

• jāievēro pauzes darbā ar datoru.

Svarīgi ir regulāri veikt pārbaudes pie acu ārsta. Jo nepareiza vai nepietiekama sausas acs ārstēšana var izraisīt tālākas nopietnas saslimšanas.

Šo zāļu iepakošanai tiek izmantots apkārtējai videi draudzīgs, pilnībā pārstrādājams polietilēna (PE), papīra un papes iepakojums.

**Corneregel 5% ārējais izskats un iepakojums**

**Corneregel 5%** ir caurspīdīgs gels, kas ievietots polifolija tūbiņā ar 10 g acu gela;

iepakojums pa 10g.

**Informācija uz primārā marķējuma**

Corneregel

Acu gels 5%

Dekspantenols

Sastāvs: 1 grams acu gela satur 50,0 mg dekspantenola, 3,0 mg karbomēra

Tikai ārīgai lietošanai

Uzglabāt bērniem nepieejamā un neredzamā vietā. Līdz pirmajai atvēršanas reizei ir sterils.

Uzglabāt temperatūrā līdz 25°C.

RAŽOTĀJS: Dr. Mann Chem.-Pharm. Fabrik GmbH, Vācija

REĢISTRĀCIJAS APLIECĪBAS ĪPAŠNIEKS: Pharmaswiss Ceska Republika S.R.O.

**Vietējais pārstāvis:** Pharmaswiss Hellas A.E.

Tālr: 210 8108460

**Reģistrācijas Nr.:** [76459/21.12.15]

Derīgs līdz: (Ημ. Λήξ:)

Sērijas Nr.: (Lot.No.:)

Lietojot zāles, turiet pudelīti vertikāli!

**Reģistrācijas apliecības īpašnieks**

Pharmaswiss Ceska Republika S.R.O.

Praha 7, Holesovice

Jankovcova 1569/2c

Čehijas Republika

**Ražotājs**

Dr. Gerhard Mann

Chem.-Pharm. Fabrik GmbH Brunsblütter Damm 165-173

13581 Berlin (Germany), Vācija

Talefons: (30) 3 30 93-0

Fakss: (30) 3 30 93-350

**Paralēli importēto zāļu izplatītājs un pārpakotājs Latvijā**

SIA „MAGNUM MEDICAL”, Ulbrokas ielā 23, Rīga, LV-1021, t. 67718700

Paralēli importēto zāļu izplatīšanas atļaujas numurs:

**Šī lietošanas instrukcija pēdējo reizi pārskatīta** 12/2016